**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2020 m. rugsėjo 24 d. sprendimu Nr. T2-222, savivaldybės biudžetinei įstaigai Mažosios Lietuvos istorijos muziejui buvo perduotos valdyti patikėjimo teise patalpos-edukacinė salė. 2021-01-05 Turto valdymo skyrius raštu Nr.V5-1 buvo informuotas, kad Mažosios Lietuvos istorijos muziejus sutinka perimti valdyti ilgalaikį ir trumpalaikį turtą (sanitarinę įrangą, rūbinės, recepcijos, salės baldų komplektus, turniketą ir kt.), esantį minimose perduotose patalpose.

Klaipėdos miesto savivaldybės administracija įgyvendino projektą „Klaipėdos m. savivaldybės bendrojo plano kraštovaizdžio dalies keitimas ir Melnragės parko įrengimas“, kurio metu buvo įrengti nauji statiniai Melnragės parke (pėsčiųjų takas, vaikų žaidimo aikštelė, informaciniai stendai, mažosios architektūros formos). 2020-12-15 Turto valdymo skyrius gavo raštą Nr. SR-20/119 iš biudžetinės įstaigos „Klaipėdos paplūdimiai“, kuriuo sutiko perimti valdyti patikėjimo teise minimai statinius.

2021-01-06 Turto valdymo skyrius gavo raštą Nr. 2E iš biudžetinės įstaigos Klaipėdos miesto sporto bazių valdymo centro, kuriuo sutiko perimti valdyti patikėjimo teise statinius, esančius Sąjūdžio parke (gimnastikos aikštelė ir BMX aikštelė).

2021-01-07 Turto valdymo skyrius gavo raštą Nr. VS-86 iš Švietimo skyriaus, kuriuo informuojama, kad 2021 m. vasario 1 d. Klaipėdos miesto savivaldybės lopšeliui-darželiui „Svirpliukas“ yra reikalingos patalpos, esančios Klaipėdos vaikų globos namuose ,,Rytas“ (Taikos pr. 68, Klaipėda) ketvirtame aukšte, kurių plotas – 6 46,64 kv. m. minimos patalpos yra reiklaingos ugdymo procesui užtikrinti iki lopšelio-darželio „Svirpliukas“ pastato Liepų g. 43A, Klaipėda, renovacijos darbų pabaigos.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2021-01-05 Mažosios Lietuvos istorijos muziejus raštas Nr.V5-1, 1 lapas;
2. 2020-12-15 BĮ „Klaipėdos paplūdimiai“ raštas Nr. SR-20/119, 1 lapas;
3. 2021-01-06 BĮ Klaipėdos miesto sporto bazių valdymo centro raštas Nr. 2E, 1 lapas;
4. 2021-01-07 Švietimo skyriaus raštas Nr. VS-86, 1 lapas;
5. 2021-01-06 BĮ lopšelio-darželio „Svirpliukas“ raštas Nr. SI-1, 1 lapas.
6. 2020-05-05 Klaipėdos lopšelio-darželio „Čiauškutė“ raštas Nr. SI-22, 1 lapas;

Skyriaus vedėjas Edvardas Simokaitis